# 2001

Para outras páxinas con títulos homónimos véxase: 2001 (homónimos).

| 2001 |
| --- |
| Calendario gregoriano | 2001 MMI |
| *Ab urbe condita* | 2754 |
| Calendario armenio | 1450 |
| Calendario chinés | 4697 – 4698 |
| Calendario hebreo | 5761 – 5762 |
|  |
| Calendario hindú |
|  ·  *Vikram Samvat* | 2056 – 2057 |
|  ·  *Shaka Samvat* | 1923 – 1924 |
|  ·  *Kali Yuga* | 5102 – 5103 |
|  |
| Calendario persa | 1379 – 1380 |
| Calendario musulmán | 1422 – 1423 |
| Calendario rúnico | 2251 |
|

|  |  |  |
| --- | --- | --- |
| ⟸ | Década de 2000 | ⟹ |
| 1997 | 1998 | 1999 | 2000 | **2001** | [[2002]] | [[2003]] | [[2004]] | [[2005]] |

 |

**2001** (MMI) foi o primeiro ano do século XXI e do terceiro milenio, aínda que durante as dúas décadas precedentes foi motivo de discusión popular se sería este ano ou o 2000. Os atentados do 11 de setembro de 2001 constituíron o acontecemento máis relevante do ano e marcaron a política da década: con eles iniciouse a "guerra contra o terrorismo", que incluíu a invasión de Afganistán e a Segunda guerra do Golfo, e un aumento espectacular nas medidas de seguranza na navegación aérea.

## Acontecementos

* 1 de xaneiro - Comeza o novo milenio, mais as celebracións non son tan importantes como no ano precedente, de maior relevancia.
* 13 de xaneiro - Un terremoto de magnitude 7.6 sacode O Salvador e causa 800 mortos.
* 15 de xaneiro - Lanzamento da Wikipedia.

Retrato oficial de George W. Bush
* 20 de xaneiro - George W. Bush toma posesión como presidente dos Estados Unidos de América
* 26 de xaneiro - Un terremoto sacode Gujarat, na India, e causa 12 000 mortos.
* 15 de febreiro - Tropas rusas comezan a retirada da Chechenia.

Ariel Sharon, gañador das eleccións xerais en Israel.
* 6 de febreiro - Ariel Sharon, líder do Likud, gaña as eleccións en Israel.
* 23 de marzo - A estación espacial Mir reentra a atmosfera preto de Nadi, en Fiji e cae no océano Pacífico.
* 24 de marzo - A Apple Computer lanza o Mac OS X.
* 1 de abril
	+ Slobodan Milošević, anterior presidente da República Federal de Iugoslavia, entrégase á policía para ser xulgado por crimes de guerra.
	+ Nos Países Baixos apróbase o matrimonio entre persoas do mesmo sexo, a primeira vez en todo o mundo desde o reinado de Nerón.
* 28 de abril - O primeiro turista espacial, o americano Dennis Tito parte desde o cosmódromo de Baikonur na Soiuz TM-32. Retorna o 6 de maio.
* 13 de maio - Silvio Berlusconi gaña as eleccións xerais en Italia.
* 7 de xuño - O Partido Laborista de Tony Blair gaña as eleccións xerais no Reino Unido.-
* 20 de xuño - Pervez Musharraf convértese en Presidente de Paquistán ao dimitir Muhammad Rafiq Tarar.
* 17 de xullo - Inaugúrase a réplica da Cova de Altamira.
* 9 de setembro - Un terrorista suicida asasina a Ahmad Shah Massoud, comandante militar da Alianza do Norte.

As Torres Xemelgas após os dous impactos.
* 11 de setembro - Atentados terroristas con avións contra as Torres Xemelgas en Nova York, o Pentágono en Arlington, Virxinia e en Shanksville, Pensilvania. Morren case 3.000 persoas.
* 18 de setembro - Comeza unha serie de ataques contra medios de comunicación norteamericanos e políticos demócratas mediante cartas envelenadas con carbuncho.
* 2 de outubro - Swissair declárase en bancarrota.
* 7 de outubro - Os Estados Unidos invaden Afganistán con cooperación por parte do Reino Unido.
* 23 de outubro - Apple Computer lanza o iPod.
* 25 de outubro - A Microsoft lanza o Windows XP
* 12 de novembro - A aeroliña belga SABENA declara a bancarrota.
* 10 de novembro - A República Popular da China entra na Organización Mundial do Comercio após 15 anos de negociacións.
* 2 de decembro - A compañía eléctrica Enron declara a bancarrota, a maior na historia dos Estados Unidos.
* 13 de decembro - Ataque terrorista contra o Parlamento Indio, que pon á India e Paquistán ao bordo da guerra.
* A India convértese no segundo país en superar os mil millóns de habitantes. O primeiro fora China en 1979.

## Nacementos

Billie Eilish
* 18 de decembro: Billie Eilish, cantante estadounidense.

## Mortes

* 5 de xaneiro - Elizabeth Anscombe, filósofa e teóloga británica (n. 1919).
* 12 de xaneiro - Adhemar da Silva, atleta brasileiro.
* 16 de xaneiro - Laurent-Désiré Kabila, presidente da República Democrática do Congo (n. 1939).
* 3 de febreiro - Benito Prieto Coussent, pintor e escultor galego (n. 1907).
* 18 de febreiro - Balthus, pintor francés.
* 19 de febreiro - Stanley Kramer, produtor de cinema norteamericano (n. 1913).
* 26 de febreiro - Arturo Uslar Pietri, escritor e político venezolano.
* 12 de marzo - Robert Ludlum, escritor norteamericano (n. 1927).
* 29 de marzo - Xavier Lorenzo Oroza, xornalista e escritor galego (n. 1958).
* 15 de abril - Joey Ramone, vocalista da banda novaiorquina de punk rock Ramones (n. 1951).
* 11 de maio - Douglas Adams, escritor e comediante británico (n. 1952).
* 16 de maio - Hernán Naval, músico e polifacético home ribadense.

* 19 de maio - Jesús Suevos, falanxista galego (n. 1907).
* 20 de maio - Renato Carosone, cantante e músico italiano (n. 1920).
* 3 de xuño - Anthony Quinn, actor norteamericano (n. 1915).
* 7 de xuño - Víctor Paz Estenssoro, político boliviano (n. 1907).
* 21 de xuño - John Lee Hooker, cantante de blues (n. 1917).
* 26 de xuño - Germán Quintela Novoa, médico e político galego (n. 1908).
* 27 de xuño - Jack Lemmon, actor norteamericano (n. 1925).
* 11 de xullo - Cândida Branca Flor, cantante portuguesa (n. 1949).
* 6 de agosto - Jorge Amado, escritor brasileiro (n. 1912).
* 2 de setembro - Christiaan Barnard, médico sul-africano (n. 1922).
* 11 de setembro - Atentados do 11 de setembro de 2001: 2.749 nas Torres xemelgas, 125 no Pentágono, 40 en Shanksville, Pensilvania, 19 secuestradores e 24 desaparecidos.
* 24 de outubro - Eugenio Granell, pintor e escritor galego (n. 1912).
* 25 de outubro - Marvin Harris, antropólogo estadounidense (n. 1927).
* 29 de novembro - George Harrison, músico inglés (The Beatles) (n. 1943).
* 14 de decembro - W. G. Sebald, escritor alemán.
* 20 de decembro - Léopold Sédar Senghor, poeta e estadista senegalés.
* 21 de decembro - María Teresa Otero Sande, profesora e escritora galega (n. 1944).

* 25 de decembro - Ramón Félix Blanco Gómez, sindicalista e político galego (n. 1945).

## Premios Nobel

* Premio Nobel de Física - Eric Allin Cornell, Wolfgang Ketterle e Carl Edwin Wieman.
* Premio Nobel de Química - William S. Knowles, Ryoji Noyori e K. Barry Sharpless.
* Premio Nobel de Medicina ou Fisioloxía- Leland H. Hartwell, R. Timothy Hunt e Paul M. Nurse.
* Premio Nobel de Literatura - V.S. Naipaul.
* Premio Nobel de Economía - George Akerlof, Michael Spence e Joseph Stiglitz
* Premio Nobel da Paz - Nacións Unidas, Kofi Annan.

## Día das Letras Galegas dedicado a:

* Eladio Rodríguez

## Véxase tamén

### Outros artigos

* Historia ano a ano